ژنەگە دێرە، هەرچێ کەشک و ڕۊن دیڕی، بنەرانە ناو هەگوەگە...
تاتی فانووس، بل و باریک و سیە و خوەش دیمەن، وەت:
کوتر نووەگەد بکە وەر، ئەڕا شار چید ، بەنامی دێری...
لە هەر سیەماڵێگا دەنگێ هات..
زایر وەت:
مێرزا نامدار، چوار مەن قەن وە سەر شەرت شوان ئەڕام قەرت بکە!
خاڵو دەوریش وەت:
نامدار، دو مەن خوای تەورزە ئەڕا منیش بار...
نامدار هەر جوور جاران بێدەنگ وساۊد و نە ئا وەت و نەیش نە!
گووشێ پڕۊ لەی قسیەیلە و ئەڕا هۊچ کەس هۊچ ناورد و دڵ کەسیش نەشکان، نە لە دەمی دەر نات و کار کەسیش ئەو ڕێ نەخس..
هەر لەی ئانە، مناڵێ چەوزاخ و لۊت کوڵ، وە پای پەتی، وە توو شەۊ، لەرزی و ڕکیا و وەت:
خاڵو نامی، یە پەنج تمەن، گیان یەی کوڕەگەد، شۊتێ ئەڕام بار..
خاڵو نامی، پەنج تمەن لە دەس مناڵ سەن،سافێ کرد و نایەی لە گیرفان وەرقەو کوترەگەی و وەت:
ڕوڵە ت لە ئەلانا پف بکە لە شۊت خوەد!
گەپ و کار° م°، ئامانەت نەختە نە قەڕت و دروو و دەلەسە...
فەرهاد عزەتی زادە
